ബൂലോഗ ക്ലബ്ബ്: വര്‍ണവിവേചനം:ഇന്ത്യന് വിദ്യാര്‍ത്ഥി കൊല്ലപ്പെട്ടു.\nPosted by തണുപ്പന് at 9/26/2006 05:42:00 AM\nഞങ്ങളുടെ സഹപ്രവര്‍ത്തകനും,ബ്ലോഗര് ഫാര്‍സിയുടെ പാരലല് ഗ്രൂപ് മേറ്റുമായ നിതീഷ് സിങ് കുമാര് ഇന്നലെ രാത്രി സ്വന്തം ഹോസ്റ്റലിന്‍റെ മുന്നില് വെച്ച് ഒരു പറ്റം നവനാസികളുടെ കുത്തേറ്റ് കൊല്ലപ്പെട്ടിരിക്കുന്നു.ആദരാന് ജലികളര്‍പ്പിക്കൂ.വര്‍ണ്ണവിവേചനത്തിനെതിരെ പ്രതികരിക്കൂ..\nനടുക്കുന്ന വാര്‍ത്തയാണല്ലോ..! :(\nപരേതന്റെ ആത്മാവിനു ശാന്തി നേരുന്നു.\nകൂടുതലൊന്നും പറയാന് കഴിയുന്നില്ല.\n9/25/2006 01:52:00 AM\nഎന്ത് രീതിയില് പ്രതികരിച്ചാല് ഫലവത്താവും എന്നറിയില്ല. നടുക്കുന്ന വര്‍ത്ത.\n9/25/2006 02:00:00 AM\nവിഷമിപ്പിക്കുന്ന വാത്ത. പരേതന്‍റെ കുടുംബാംഗങ്ങളുടെയും സുഹൃത്തുക്കളുടെയും ദുഃഖത്തില് പങ്കുചേരുന്നു.\n9/25/2006 02:57:00 AM\n9/25/2006 03:12:00 AM\nവംശീയ കലാപത്തിന്റെ കൊടിയ ദുരന്തങ്ങള് സമ്മാനിക്കുന്ന ഒരു ചിത്രം ഞാനിപ്പോള് കണ്ടതേയുള്ളൂ. നൊമ്പരം മായുന്നതിന് മുന്‍പ് അടുത്ത വേദന. എന്റെ ആദരാഞ്ജലികള്.\nനമുക്ക് എന്ത് ചെയ്യാനാവും എന്ന് ആലോചിക്കുക.\n9/25/2006 03:28:00 AM\nവളരെ വളരെ നിര്‍ഭാഗ്യകരം\nറഷ്യയില് ഇത്തരം സംഭവങ്ങള് നടക്കുന്നുവെന്ന് അറിഞ്ഞിരുന്നില്ല\nതീര്‍ച്ചയായും അനുശോചനക്കമന്റുകള്‍ക്ക് അപ്പുറം എന്തെങ്കിലും ചെയ്യേണ്ടിയിരിക്കുന്നു, എന്താണെന്നറിയില്ലെങ്കിലും :-(\nസുഹൃത്തുക്കളുടെയും ബന്ധുക്കളുടെയും ഞെട്ടലിലും ദുഖത്തിലും പങ്കു ചേരുന്നു.\n9/25/2006 03:57:00 AM\nഒന്നും ചെയ്യാനില്ല. നിഷ്കരുണമായ അക്രമങ്ങള് നിര്‍ത്താതെ തുടരുന്ന രാജ്യങ്ങളില് ജോലി ചെയ്യുന്ന മലയാളിക്ക് കരണീയം രണ്ട് കാര്യങ്ങളാണ്.\n1. ഒന്നുകില് സ്വന്തം സുരക്ഷിതത്വം മാത്രം നോക്കി അവിടെ ഭീതിയുടെ നിഴലില് ജോലി ചെയ്യുക.\n2. അല്ലെങ്കില്, ഇതേ ജോലി സ്വന്തം നാട്ടില് ചെയ്താല് കിട്ടുന്ന വരുമാനം മതി എന്ന് കരുതി നാട്ടില് വന്ന് സ്വസ്ഥമായും സമാധാനമായും പണിയെടുത്ത് ഉള്ളത് കൊണ്ട് ഓണം പോലെ ജീവിക്കുക.\nനിറവും വര്‍ഗ്ഗവും ദേശവും ഹത്യയ്ക് കാരണങ്ങളാവുന്ന കഥകള് തുടരുകയാണ്. പ്രതികരിക്കാന് പോലും കഴിയാതെ നിസ്സഹായരായിപ്പോകുന്നു.\n9/25/2006 04:49:00 AM\nദുഃഖത്തില് പങ്ക് ചേരുന്നു :(\nഎങ്ങും ക്രൂരത മാത്രം... ക്രൂശിക്കപ്പെടുന്നത് നിരപരാധികളും... ഇതുകൊണ്ട് ഇവരൊക്കെ എന്ത് നേടുന്നു...!!!\n9/25/2006 04:57:00 AM\nThaNuppaa Take care and hope we everything will fine soon\n9/25/2006 05:20:00 AM\nവളരെ നല്ലോരു സുഹ്രത്താണെനിക്കു നഷ്ടപ്പെട്ടത്.വളരെയധികം സങ്കടമുണ്ട്.മിനിയാന്ന് അവനെ കണ്ട് സംസാരിച്ചിറങ്ങിയതേ ഉള്ളൂ.തിങ്കളാഴ്ച ഓണ്‍കോള്‍ജി ഹോസ്പിറ്റലില് വെച്ചു കാണാം എന്നു പറഞ്ഞു പിരിഞ്ഞതാണു....പിന്നെ....\nഇതിവിടെ നിത്യേന എന്ന തോതിലായിരിക്കുകയാണു.പല ഇത്തരം സംഭവങ്ങളും കഴിഞ്ഞാലുടനെ കുറച്ചു ദിവസത്തേക്കു ആ പരിസരങ്ങളില് പോലീസ് കാവലും മറ്റുമുണ്ടാവും.അതു കഴിഞ്ഞാല് പഴയ പടി തന്നെ ആവുകയാണു ഇത്തരം സംഭവങ്ങള് ആവര്‍ത്തിക്കാനുള്ള കാരണം.\n‘നാഷ്’ എന്നൊരു ആന്‍റി നാസിസ്റ്റ് ഗ്രൂപ്പ് ചില റഷ്യന്‍സും ഫോറീനേഴ്സും കൂടെ തുടങ്ങിയിട്ടുണ്ട്.പക്ഷേ അവര്‍ക്ക് അടിച്ചമര്‍ത്തലിന്‍റെ രീതി സ്വീകരിക്കാന് കഴിയില്ലല്ലോ!നവനാസികളായ അവരുടേ പ്രവര്‍ത്തികളെ എതിര്‍ക്കുന്ന,അതു റഷ്യനായാലും ശരി,അവരേയും ആക്രമിക്കുന്ന പ്രവണതയും ഇപ്പോള് കണ്ടുവരുന്നു.ഇവിടത്തെ ഒരു ശാസ്ത്രഞ്ജനെ അതുകാരണം കൊല്ലപ്പെടുത്തുകയുണ്ടായി.അദ്ദേഹം ചെയ്ത തെറ്റ് കറുത്ത വര്‍ഗക്കാരായ വിദേശിയരെ\nഇനി ഈ കൊലപാതകവും പഴയ സംഭവങ്ങളെ പോലെ കുറച്ചു ദിവസത്തെ ഗവര്‍ണറും പോലീസ് അധികാരികളുമായുള്ള ചര്‍ച്ചകള്‍ക്ക് ശേഷം പഴയപടി തന്നെ ആവുകയും ചെയ്യും.നഷ്ടപ്പെട്ടത് അവന്‍റെ രക്ഷിതാക്കള്‍ക്ക്.പ്രതികളെ പിടിച്ചാല് തന്നെ കോടതി അവരെ തെളിവുകളുടെ അപൂര്‍ണ്ണതയോ മറ്റോ പറഞ്ഞു കുറ്റവിമുക്തയാക്കുകയോ അല്ലെങ്കില് 1ഓ 2ഓ വര്‍ഷത്തേക്കുള്ള ജയില് വാസം നല്‍കി കേസവസാനിപ്പിക്കും.\nഅഗ്രജന് ചോദിച്ചല്ലോ ‘ഇവര് എന്തു നേടുന്നു’ എന്ന്...അവര് നേടുന്നത് സംത്രപ്തി(കൈഫ്)ആയിരിക്കാം.ഇതൊരു സൈക്കോള്‍ജിക്കല് ഡിസോര്‍ടറാണു.ഒരു ജോലിയുമില്ലാത്ത ചെറുപ്പക്കാരാണു ഇതിനു പിന്നില്.നേതാക്കന്മാര് പരിശീലനവും പ്രജോതനവും നലകുന്നു.ഈ 18 വയ്സ്സു തികയാത്ത ഇവരെ പിടിച്ചാലും ഇവരെ ശിക്ഷിക്കാന് നിയമമില്ലത്രേ.\n9/25/2006 05:31:00 AM\nവളരെ വിഷമം തോന്നി. ഇങ്ങനെ ഇനി ആര്‍ക്കും സംഭവിക്കാതിരിക്കട്ടെ എന്ന് പ്രാര്‍ത്ഥിക്കാം.\nപ്രതികരിക്കാന് പോലും കഴിയാതെ നിസ്സഹായരായിപ്പോകുന്നു.\nഎന്തു ചെയ്യാന് നമ്മള്, സങ്കടപ്പെടുകയല്ലാതെ.\nഎങ്ങനെ പ്രതികരിക്കണമെന്നുപോലുമറിയാത്ത ഒരവസ്ഥ. മുന്‍പ് ജോബര്‍ഗ്ഗില് ശരിക്കുമനുഭവിച്ചറിഞ്ഞിട്ടുണ്ട്. നമുക്കെന്തു ചെയ്യാനാവും.\nപ്രതികരിക്കുവാന്‍പോലുമാകാത്ത നിസ്സഹായവസ്ഥയില് തരിച്ചിരിക്കുന്നു. ദു:ഖത്തില് പങ്കുചേരുന്നു.\n9/25/2006 07:14:00 AM\nമാധ്യമങ്ങളിലൊന്നും ഈ വാര്‍ത്ത വന്നിട്ടില്ലെങ്കില്, മാധ്യമങ്ങളെ ബോധവല്‍ക്കരിക്കുവാന് കഴിവുള്ളവര് ചേര്‍ന്നു ഈ വാര്‍ത്ത ലോകരെ അറിയിക്കുവാന് ശ്രമിക്കൂ. ഇന്ത്യന് മാധ്യമങ്ങളില് ഈ കൊലപാതകത്തിനെ അപലപിച്ചു് വാര്‍ത്തകള് പ്രസിദ്ധീകരിക്കപ്പെട്ടാല് ഗവണ്‍മെന്റ് തലത്തില് തന്നെ പ്രശ്നത്തിനു പരിഹാരം കാണുവാന് സമ്മര്‍ദം ഉയര്‍ന്നേയ്ക്കും. നമ്മുടെ വേറെയും സഹോദരങ്ങള് റഷ്യയിലും, ജര്‍മ്മനിയിലുമെല്ലാം പാര്‍ക്കുന്നതല്ലേ, അവര്‍ക്കുവേണ്ടി, എല്ലാവരും പ്രാര്‍ത്ഥിക്കുക, പ്രയത്നിക്കുക.\n9/25/2006 07:25:00 AM\nവളരെ നിര്‍ഭാഗ്യകരമായ കാര്യം. എന്റെ അനുശോചനങ്ങള്. സമചിത്തത പാലിയ്ക്കുക എന്നതു മാത്രമേ ഇപ്പോള് ചെയ്യവുന്നതായുള്ളൂ. കണ്ണിനു കണ്ണ് എന്ന ന്യായം കാടത്തമാണ്. ദേശിയതയും വംശിയതയും രാഷ്ട്രീയ ലാഭത്തിനുപയോഗിക്കുന്ന ഒരു വിഭാഗം എന്നും ഉണ്ടായിരുന്നു. ഇനി ഉണ്ടാവുകയും ചെയ്യും. നമുക്കു പ്രതികരിക്കാന് പറ്റുന്നിടത്തെല്ലാം അതിനെതിരേ പ്രതികരിക്കുക.\n9/25/2006 07:35:00 AM\nഞെട്ടിപ്പിക്കുന്ന വാര്‍ത്ത! റഷ്യയില് മാഫിയാക്രമണങ്ങള് കേട്ടിട്ടുണ്ട്..പക്ഷേ, ഈ ക്രൂരന്മാര് തൊലിയുടെ നിറം നോക്കാതെ എല്ലാ മനുഷ്യരുടേയും രക്തത്തിന്റെ നിറം ഒന്നാണെന്നെന്ന് തിരിച്ചറിഞ്ഞിരുന്നുവെങ്കില്...\nആദരാഞ്ജലികള്. നിതീഷിന്റെ ആത്മാവിന് നിത്യശാന്തി നേരുന്നു. പരേതന്റെ കുടുംബത്തിന്റേയും സുഹൃത്തുക്കളുടേയും ദുഃഖത്തില് പങ്കുചേരുന്നു.\nതണുപ്പന്, ഫാര്‍സി കൂടാതെ നിങ്ങളുടെ മറ്റ് സുഹൃത്തുക്കള് കരുതലോടെയിരിക്കുവാന് ശ്രദ്ധിക്കുക.\nകേട്ടതില് പിന്നെ ഭയങ്കര വിഷമം.\n9/25/2006 08:36:00 AM\nപരേതന് നിത്യ ശാന്തി നേരുന്നു.\nപ്രാര്‍ത്ഥന കൊണ്ട് നിങ്ങളെ സംരക്ഷിക്കാന് ഞങ്ങള്‍ക്കാകും.\n9/25/2006 08:59:00 AM\nപരേതന്റെ ആത്മാവിന് നിത്യശാന്തി നേരുന്നു. ദൈവമേ ലോകത്തില് സമാധാനം പുന:സ്ഥാപിക്കണേ...\n9/25/2006 09:00:00 AM\nഇതിനെതിരെ ഒന്നും ചെയ്യാന് കഴിയില്ലല്ലോ എന്നോര്‍ക്കുമ്പോള് ആത്മനിന്ദ തോന്നുന്നു.\nപരേതന്റെ ആത്മാവിന് നിത്യശാന്തി നേരുന്നു.\nഞെട്ടല് മാറുന്നില്ല! പ്രതികരിക്കാനറിയുന്നില്ല. ആദ്യം പറയാ‍ന് തോന്നുന്നത് തണുപ്പനും ഫാര്‍സിയും ശ്രദ്ധിക്കണേ എന്നാണ്. ഇന്‍ഡ്യന് എംബസി ഒരു നാട്ടിലും നമുക്ക് തുണയല്ല. യുദ്ധകാലഘട്ടത്തിലെ അതിവിടേയും കണ്ടതാണ്.\nനിതീഷിനു ആദരഞ്ജലികള്. അദ്ദേഹത്തിന്റെ കുടുംബാംഗങ്ങള്‍ക്ക് സ്നേഹം, സമാധാനം, പ്രാര്‍ത്ഥന.\nസ്കിന് ഹെഡ്സ് മനോഭാവം വല്ലാതെ പടരുന്നു എന്നാണറിയുന്നത്. അമേരിക്കയില് പോലും വ്യാപകമാണ് എന്ന് ഇ‍ഞ്ചി എവിടെയൊ പറഞ്ഞ ഒരോര്‍മ്മ. എന്തു ചെയ്യാന് കഴിയും നമുക്ക്?\n9/25/2006 11:17:00 AM\nഇതു പോലെ ഒരു സംഭവം നിര്‍ഭാഗ്യകരം തന്നെ.\nഅതും റഷ്യയില് ..!\nപെരിങ്ങോടന് പറഞ്ഞ പോലെ ഇതിനു അന്താരാഷ്ട്രശ്രദ്ധയകര്‍ഷിക്കുകയാണു വേണ്ടത്\nസൂക്ഷിക്കുക...എല്ലാവരും... ഇത്തരം പിശാചുക്കള് എങ്ങും ഉണ്ട്.\nവായിച്ച് വളരെ വേദനിക്കുന്നു.\n9/25/2006 01:12:00 PM\nഅങ്ങേയറ്റം ഭീതിജന്യമായ വാര്‍ത്തയാ‍ണിത്!\nമലയാളിയായ പ്രവാസികാര്യമന്ത്രി വയലാര് രവിക്ക് ഇംഗ്ലീഷിലും മലയാളത്തിലുമായി പരാതിപ്പെട്ടാ‍ലോ?\nപ്രിയ തണുപ്പാ, ഞാനീ വാര്‍ത്ത ഇവിടുത്തെ ഇംഗ്ലീഷ് പത്രത്തില് ജോലി ചെയ്യുന്ന ഒരു സുഹൃത്തിനെ അറിയിച്ചു. അവന് അങ്ങോട്ട് വിളിക്കാനുള്ള ഫോണ് നമ്പര് എന്നോട് ആവശ്യപ്പെട്ടു. ദയവായി താങ്കളുടെ ഫോണ് നമ്പര് ഒന്ന് kaleshkumarഅറ്റ് ജീമെയില്.കോം - ലോട്ട് ഒന്ന് അയച്ചു തരുമോ?\n9/25/2006 01:42:00 PM\nഞാനും ഈ ദുഃഖത്തില് പങ്കുചേരുകയും പരേതന്റെ ആത്മാവിന്റെ നിത്യശാന്തിക്കായി പ്രാര്‍ത്ഥിക്കുകയും ചെയ്യുന്നു.\nവല്ലാത്തൊരു വാര്‍ത്ത തന്നെ. ഞെട്ടിപ്പോയി. പരേതന്റെ കുടുംബാംഗങ്ങളുടെ ദുഃഖത്തില് പങ്കുചേരുന്നു.\nദുഃഖത്തില് പങ്കുചേരുന്നു..ഈ ലോകത്തിന്റെ പോക്ക് എങ്ങോട്ടാണെന്നോര്‍ത്ത് പേടി തോന്നുന്നു.സഹജീവികളെന്ന് പോലും ഓര്‍ക്കാതെയുള്ള ആക്രമണങ്ങള്,ഏത് അവതാരത്തിനാവും ഇവരുടെ കണ്ണ് തുറക്കാനാവുക?\nവളരെ ദുഃഖകരം. പരേതന്റെ ആത്മാവിന് ആദരാഞ്ജലികള്. റഷ്യ ഇന്ത്യയുടെ ഒരു സൗഹ്രദ രാഷ്ട്രമായതുകൊണ്ട് എന്തെങ്കിലും കാര്യമായത് ചെയ്യുമെന്ന് പ്രതീക്ഷിക്കാം.\nപരേതന്റെ ആത്മാവിന് ശാന്തി നേരുന്നു. വാര്‍ത്ത മനോരമയിലോട്ടും മനോരമ ഓണ്‍ലൈനിലേയ്ക്കും പിക് അപ്പ് ചെയ്യുന്നുണ്ട്. കൂടുതല് വാര്‍ത്തകള് ഉണ്ടെങ്കില് ദയവായി നിഷിന്‍കുര്യന് nishinkurian@manoramamail.com ഒരു മെയില് വിടുക\nഇയാളുടെ (Nitheesh Kumar) ഒരു വലിയ നല്ല ഫോട്ടോ ഫാര്‍സിയോ തണുപ്പനോ ബ്ലോഗിലിലൂടെ അയച്ചു തരികയോ ഫോട്ടോ ലിങ്ക് തരികയോ ചെയ്യുമോ അടിയന്തരമാണ് ഒരു മണിക്കൂറിനുള്ളില് സഹായം കിട്ടുമെന്നു കരുതുന്നു\nഈ പോസ്റ്റ് ഒന്ന് ഇംഗ്ലീഷിലും ഇടുവൊ?\nഇംഗ്ലീഷില് എഴുതിയിട്ട് അതിന്റെ താഴെ ഇന് മലയാളം എന്ന് പറഞ്ഞ് മലയാളത്തില് നിങ്ങള് എഴുതിയിരിക്കുന്നതു. ആദ്യമേ ലിങ്ക് കൊടുക്കുമ്പോള് ഇംഗ്ലീഷില് കാണാന് ആണ് മലയാളികള് അല്ലാത്തെ റിപ്പോര്‍ട്ടേര്‍സിന്.\nAlso, give someone's email id,\nphone numbers etc for contact in the post itself.\nനിതീഷ് കുമാറിന്റെ വീട്ടുകാര്ക്കും കൂട്ടുകാര്ക്കും ഇതു താങ്ങാനുള്ള ശക്തി ഉന്ടാവട്ടെ എന്ന് പ്രാര്ത്ഥിക്കുന്നു.\nഎല്ലാ സഹകരണങ്ങള്‍ക്കും നന്ദി.കലേഷ് പറഞ്ഞ പ്രകാരം ഞാന് ചെയ്തിട്ടുണ്ട്.കിച്ചു പറഞ്ഞ പോലെ ഫോടോ അയച്ചിട്ടുണ്ട്.എല്‍ജിയുടേത് നല്ല നിര്‍ദേശമാണ്.ഇപ്പൊ ചെയ്യാം.\nഅന്താരാഷ്ട്ര മാധ്യമങ്ങിളിലൂടെ ഈ അനീതിക്കെതിരെ പ്രവര്‍ത്തിക്കാന് സഹായിച്ച ബ്ലോഗര് കമ്മ്യൂണിറ്റിയോട് ഒരിക്കല് കൂടി നന്ദി പറയട്ടെ.\nവളരെ വളരെ ദുഃഖകരമായ വാര്‍ത്ത.\nആത്മാവിന് ശാന്തി നേരുന്നു.\n9/25/2006 05:48:00 PM\nഫോട്ടോ കിട്ടി താങ്കസ് പിന്നെ ഇതിലും വലിപ്പവും റെസല്യൂഷനും കൂടി ഒരു ഫോട്ടോയാണ് ഞാന് പ്രതീക്ഷിച്ചത്. മറ്റ് ഫോട്ടോകള് ഒന്നും കിട്ടിയില്ലെങ്കില് ങാ പോട്ടെ തല്ക്കാലം ഇത് വച്ച് അഡ്ജസ്റ്റ് ചെയ്യാം. നന്ദി തണുപ്പന് ഗഡീ... പ്രശ്നം പരിഹരിക്കന് വേഗം നടപടികള് ഉണ്ടകും എന്നു കരുതാം\n9/25/2006 05:51:00 PM\nആദരാഞ്ജലികള!:( അതോടൊപ്പം നിങ്ങള് സുരക്ഷിതരായിരിക്കട്ടെ എന്നാഗ്രഹിക്കുന്നു, പ്രാര്‍ത്ഥിക്കുന്നു.\n9/25/2006 06:26:00 PM\nതണുപ്പാ‍ാ അല്ലെങ്കില് ബൂലൊഗ ക്ലബ് അഡ്മിന്‍സേ\nഈ പോസ്റ്റിന്റെ ഇംഗ്ലിഷില് എഴുതിയിരിക്കുന്നത് ആദ്യം കൊടുക്കോ? കാരണം മലയാളം ഫോണ്ടില്ലാത്തോര് നോക്കിയാല് ആദ്യം കാണാനാ..പ്ലീസ്.. ഓള്‍സൊ, ഇംഗ്ലീഷിന്റെ അടിയില് തന്നെ ആ റോയിറ്റേര്‍സിന്റെ ന്യൂസിന്റെ ലിങ്കും.. മലയാളം മാധ്യമത്തില് വരുന്നതിനേക്കാള് പ്രാധാന്യം ഉള്ളതുകൊണ്ടാണെ..\nഒന്ന് പെട്ടെന്ന് ചെയ്യണേ....പറ്റുമെങ്കില്...\nഇഞ്ചിയേ,ഈ ശുഷ്കാന്തിക്ക് വളരെ നന്ദിയുണ്ട് ഞങ്ങല്‍ക്ക്.\nഞാനത് മുകളിലേക്കിട്ടിട്ടുണ്ട്. തനിമലയാളം പോലുള്ള ഇംഗ്ലീഷ് ബ്ലോഗ് റോളുകളില് ഇത് ലിസ്റ്റ് ചെയ്യിക്കാന് എന്താ വഴി?\n9/25/2006 08:26:00 PM\nമനോരമ ഓണ്‍ലൈനില് നവനാസികളുടെ ആക്രമണത്തില് കൊല്ലപ്പെട്ട നിതീഷിന്റെ വാര്‍ത്ത http://www.manoramaonline.com/cgi-bin/MMOnline.dll/portal/ep/malayalamContentView.do?contentType=EDITORIAL&programId=1073753763&articleType=Malayalam%20News&contentId=1499591&BV_SessionID=@@@@0772162993.1159217066@@@@&BV_EngineID=ccdcaddimemhhficefecfikdghodgik.0\nനവനാസികളാണ് കൊലപാതകത്തിനു പിന്നില് എന്ന് വ്യക്തമായി പറയാന് തെളിവുകള് ഞാങ്ങളുടെ കൈയില് ഇല്ലാത്തതു കൊണ്ടാണ് ഇത്തരത്തില് സുരക്ഷിതമായ ഒരു വഴി സ്വീകരിച്ചത് ബ്ലോഗര്‍മാര് ക്ഷമിക്കുമല്ലോ...\nപുളകിതാ..അത് ഞാന് ഡെലിറ്റ് ചെയ്തിട്ടില്ല,എങ്ങിനെ പോയി എന്ന് മനസ്സിലാവുന്നില്ല. വളരെ കാമ്പുള്ള ഒന്നായിരുന്നു അത്. അതിനോട് ചുവട് പിടിച്ച് ഞാന് എഴുതിക്കൊണ്ടിരിക്കുകയാരുന്നു.പുളകിതന്‍റെ കമന്‍റ് ഞാന് കോപി ചെയ്ത് വെച്ചിട്ടുണ്ട്. മെയില് അഡ്രസ്സ് അയച്ച് തന്നാല് അയച്ച് തരാം. ദയവായി റീപോസ്റ്റ് ചെയ്യണം\nറഷ്യ ഒരു പാട് പിറകോട്ട് പോകുന്നു.കരിപിടിച്ച മനസുകള് ലോകത്ത് എല്ലയിടത്തു മുണ്ട്.\n9/25/2006 09:42:00 PM\nകിച്ചു, വളരെ നന്ദി, നിങ്ങളുടെ പരിമതികള് ഞാന് മനസ്സിലാക്കുന്നു.\nപുളകിതാ, നിന്നോട് ഇതില് വന്ന് അലമ്പുണ്ടാക്കരുതെന്ന് പറഞ്ഞതല്ലെ? ഒരു സീരിയസ് കാര്യത്തിനിടക്ക് അലങ്കോലമാക്കരുത്.\nശരിയാണ്.ആഗോള തീവ്രവാദത്തിന്‍റെ മറ്റൊരു പതിപ്പാണ് നവനാസിസം. പക്ഷേ എവിടെയും racialy motivated atack കളെ തീവ്രവാദമായി അംഗീകരിക്കുന്നില്ല. റഷ്യയില് ഇതിനുമുന്‍പുണ്ടായ പല സമാനസംഭവങ്ങളും(ഇന്ത്യക്കാര്‍ക്ക് നേരെയല്ല)സാധാരണ കുറ്റകൃത്യങ്ങളായാണ് അധികൃതരാല് കണക്കാക്കപ്പെടുന്നത്.ഒരു തീവ്രവാദിയെന്ന് സംശയം മാത്രം തോന്നുന്ന ആളെ അറസ്റ്റ് ചെയ്യാന് നിയമമുണ്ട്, എന്നാല് ഒറ്റ നോട്ടത്തിലേ സ്കിന് ഹെഡ് എന്ന് മന‍സ്സിലാവുന്ന ഒരാളെ ഒന്നും ചെയ്യാന് നിയമത്തിനാവില്ല . റഷ്യയിലെ മാത്രം പ്രശ്നമാണിതെന്ന് തോന്നുന്നില്ല.മുഴുവന് യൂറോപ്പിലും,ചില അമേരിക്കകളിലും, ഓസ്റ്റ്റേലിയയിലും ഇത് തന്നെയാണ് സ്ഥിതി.\nറഷ്യയിലെ സാധാരണക്കാര് പൊതുവെ വംശീയവാദത്തിന് എതിരാണ്.മിക്കപ്പോഴും റഷ്യന് വംശജരും നവനാസികളുടെ ആക്രമണത്തിന് ഇരയാകാറുണ്ട്.റോക്ക്,പങ്ക്,ഹരേ കൃഷ്ണ- ഹരേ രാമ തുടങ്ങിയ അണ് എസ്റ്റാബ്ലിഷ്ട് രീതികളുടെ വക്താക്കളാണ് റഷ്യക്കാരില് മിക്കപ്പോഴും ഇക്കൂട്ടരുടെ ഉന്നം. എങ്കിലും ചില സര്‍വ്വേകള് പ്രകാരം 80ശതമാനത്തിലേറെ യൂറോപ്യന്‍സും(റഷ്യക്കരടക്കം) xenophobic(അന്യവംശജരോടുള്ള വെറുപ്പ്) ആണെന്ന് പറയുന്നു. (കേരളത്തില് വേലയെടുക്കാന് വരുന്ന തമിഴരോടുള്ള നമ്മുടെ നിലപാടും അതല്ലേ എന്ന് സംശയം.)\nപൊതുവേ അസര്‍ബൈജാന്,അര്‍മേനിയ, ജോര്‍ജിയ, ടര്‍ക്കി തുടങ്ങിയ രാജ്യങ്ങളില് നിന്നുള്ള കുടിയേറ്റക്കാരോടാണ് സാധാരണ റഷ്യക്കാര്‍ക്ക് എതിര്‍പ്പ്.ആഫ്രിക്കക്കാരോടും വലിയ മമതയില്ല.ഇന്ത്യക്കാരോട് സാധാരണ റഷ്യക്കാര്‍ക്ക് നല്ല മതിപ്പാണ്.സ്കിന് ഹെഡുകള് എല്ലാ നാട്ടുകാര്‍ക്കും ഭീഷണിയാണ്.ഈയിടെയായി ചൈനക്കാര്‍ക്കും വിയറ്റ്നാമികള്‍ക്കും ഭീഷണിയുണ്ട്.\nഈയിടെയായി ശക്തമയിക്കൊണ്ടിരിക്കുന്ന ആന്‍റിഫാസിസ്റ്റ് പ്രസ്ഥാനങ്ങള് ചെറിയൊരാശ്വാസം നല്‍കുന്നുണ്ട്.രാഷ്ട്രീയ പിന്തുണയുള്ള,ഫാസിസത്തിനെതിരായി പ്രവര്‍ത്തിക്കുന്ന ഒരു പറ്റം റഷ്യന് യുവാക്കളാണ് ആന്‍റിഫാസിസ്റ്റ് പ്രസ്ഥനങ്ങള്‍ക്ക് ചുക്കാന് പിടിക്കുന്നത്.എന്നാല് അടുത്ത് കാലത്ത് ആന്‍റി ഫാസിസ്റ്റ് വാദിയും റഷ്യന് വംശജനുമായ നരവംശശാത്രജ്ഞനെ വെടിവെച്ച് കൊന്നത് അവരുടെ മനോധൈര്യം തെല്ല് കെടുത്തിയിട്ടുണ്ട്.ആന്‍റി ഫാസിസ്റ്റുകളും കുറച്ച് അക്രമത്തിന്‍റെ രീതി ഈയിടെയായി സ്വീകരിച്ച് തുടങ്ങിയിരിക്കുന്നു.\nറഷ്യന് റിപ്പബ്ലിക്കായ കരേലിയയില് കഴിഞ്ഞ ഏതാനും ആഴ്ചകളായി നടന്ന് കൊണ്ടിരിക്കുന്ന സംഘര്‍ഷത്തിന്‍റെ ഇരയാണ് നിതീഷ് കുമാര് എന്നാണ് ഞാന് വിശ്വസിക്കുന്നത്.കരേലിയയില് നാട്ട് കാരും കുടിയേറ്റക്കാരനായ caucasian വംശജനയ ഒരു യൂണിവേഴിസിറ്റി വിദ്യാര്‍ഥിയുമായുണ്ടായ ചില തര്‍ക്കങ്ങള് ഈ രണ്ട് വിഭാഗങ്ങളും തമ്മിലുള്ള ഒരു തുറന്ന തെരുവ് യുദ്ധമായി മാറുകയായിരുന്നു.ഇരു വശങ്ങളിലും മരണങ്ങളും സംഭവിച്ചിരുന്നു.ഈ സംഭവത്തിന് അനുതാപം പ്രകടിപ്പിച്ച് മോസ്കോയില് റഷ്യന് യൂണിവേഴ്സിറ്റികളിലെ എല്ലാ വിദേശ വിദ്യാര്‍ഥികളേയും പറഞ്ഞയക്കണമെന്ന പേരിലും സെന്‍റ് പീറ്റേഴ്സര്‍ഗ്ഗില് അനധികൃത കുടിയേറ്റക്കാര്‍ക്കെതിരേയെന്ന പേരിലും ഫാസിസ്റ്റ് സംഘടനകള് മീറ്റിങ്ങുകളും പ്രകടനങ്ങളും നടത്തിയിരുന്നു.സെന്‍റ് പീറ്റേഴ്സ്ബര്‍ഗില് നടന്ന പ്രകടനത്തിലേക്ക് റഷ്യക്കാര് തന്നെയായ ഒരു പറ്റം ആന്‍റിഫാസിസ്റ്റ് പ്രവര്‍ത്തകര് മുഖം മൂടിധാരികളായെത്തി തള്ളികയറുകയും അക്രമാസക്തമാകുകയുമുണ്ടായി. ഇതിനുള്ള മറുപടിയായാണ് നിരപരാധിയും യാതൊരു ചേരിക്കാരനുമല്ലാത്ത, എന്താണ് ഫാസിസം എന്താണ് ആന്‍റിഫാസിസം എന്ന് വ്യക്തമായി പറയാന് പോലുമാകാത്ത നിതീഷിനെ ബലിയാടാക്കിയത്\nആ സ്കിന് ഹെഡുകളുടെ കാഴ്ച്ചപ്പാട് മറ്റൊരു തരത്തിലാണ്. രാഷ്ട്രീയ പിന്തുണയാണ് അവരുടെ ശക്തി.പ്രത്യയശാസ്ത്രനേതാക്കന്മരോ അനുയായികളോ പുറം ലോകവുമായി സം‌വദിക്കാറില്ല. കൂട്ടം കൂടി അക്രമിക്കുന്നവര് പലപ്പോഴും 17 വയസ്സിന് താഴെയുള്ള കുട്ടികളാണ്.അവര്‍ക്ക് നവനാസി ആശയങ്ങളെക്കുറിച്ച് ഒന്നുമറിയില്ല.ഒരു സംഘട്ടനം നടത്തുന്നതിലുള്ള ത്രില്ലും അതിന്‍റെ ശേഷമുള്ള സാമ്പത്തിക വശങ്ങളുമാണ് അവരെകൊണ്ട് ഇത് ചെയ്യിപ്പിക്കുനത്.\nപിടിക്കപ്പെടുമ്പോള് അവരാരും യാതൊരു സംഘടനയിലും ഇല്ലാത്തവരും പ്രായപൂര്‍ത്തിയാവാത്തവരുമായത് കൊണ്ട് കുറഞ്ഞ ശിക്ഷയേ കിട്ടുകയുള്ളൂ.അത് തന്നെയാണ് നവനാസിനേതാക്കളുടെ വിജയവും.\nവംശീയവാദത്തെ തീവ്രവാദമായി ലോകത്തെങ്ങും അംഗീകരിക്കുകയും ചെയ്യണം.എന്നാലേ ഭരണകൂടങ്ങള്‍ക്ക് ഇതിനോട് ശക്തമായി പ്രതികരിക്കാനാവൂ.\nബി ബി സി യുടെ റിപ്പോര്‍ട് ഇവിടെ\n9/26/2006 03:39:00 AM\nഈശ്വരാ .. ശരിക്കും ഞെട്ടിക്കുന്ന വാര്‍ത്ത.. നിതീഷിന്റെ ആത്മാവിന് നിത്യശാന്തി നേര്‍ന്ന് കൊണ്ട്\n9/26/2006 07:52:00 AM\nറഷ്യയില് വംശീയ കാലാപങ്ങളും കൊലപാതകങ്ങളും വര്‍ദ്ധിക്കുന്നതായി റിപ്പോര്‍ട്ട്. ഇന്നും അവിടെ ഒരാള് കൊലപ്പെട്ടതായി വാര്‍ത്ത ഉണ്ട്. മനോരമ ഓണ്‍ലൈനില് വന്ന വാര്‍ത്തയുടെ ലിങ്ക് ഇതാ ഇവിടെ ലിങ്ക്\nഇന്നു മംഗളത്തില് ഈ വാര്‍ത്ത ചിത്രം സഹിതം കൊടുത്തിട്ടുണ്ട്. മറ്റു പത്രങ്ങളിലും ഉണ്ട്. വയലാര് രവി, ഇ.അഹമ്മദ് എന്നിവരെ ഇതിനകത്ത് ഇടപെടുത്താന് പറ്റുമോ എന്ന കാര്യത്തില് നമുക്കു ശ്രമിക്കാവുന്നതാണ്.\nമനോരമയില് നിന്ന് ഒരു ലിങ്ക് കൊടുക്കുന്പോ അത് സ്റ്റേജിങാണോ ലൈവാണോ എന്നു നോക്കിയിട്ട് കൊടുക്കുന്നതിന് ഓര്‍മിക്കുക. മനോരമയിലെ ലിങ്ക് ഇതാ ഇവിടെ. http://www.manoramaonline.com/cgi-bin/MMOnline.dll/portal/ep/malayalamContentView.do?contentType=EDITORIAL&programId=1073753760&articleType=Malayalam%20News&contentId=1501860\nസീരിയസ് കാര്യത്തിനിടയിലാണോ സിനിമാക്കാര്യം. ഇവനാരെടേ? കൊല്ലപ്പെട്ടത് നിനക്കു വേണ്ടപ്പെട്ടോരു വല്ലോമാരുന്നെങ്കി ഈ വര്‍ത്താനം പറയുമോടേ?\n9/26/2006 10:14:00 PM\n9/26/2006 11:17:00 PM\n(ഇത് മൂന്നമത്തെ തവണയാണ് ഞാനീ കമന്റ് ബ്ലോഗിലിടുന്നത്. തണുപ്പന്, എന്റെ കമന്റ് ഡിലീറ്റ് ചെയ്ത്തോളൂ എങ്കിലും, മനുഷ്യത്തമുണ്ടെങ്കില് കാരണം pulakithan@rediffmail.com എന്ന വിലാസത്തില് അയക്കൂ)\nഎന്തിനാ തണുപ്പാ ഇങനെ ചെയ്തത്?\nപരേതാത്മാവിന് നിത്യശാന്തി നേര്‍ന്നു കൊള്ളുന്നു.\nതണുപ്പന് അല്‍പ്പമെങ്കിലും മനസാക്ഷിയുണ്ടെങ്കില് ഞാന് ചോദിക്കുന്ന ചോദ്യത്തിന് മറുപടി തരണം.\n* ഞാന് ഇന്നലെ ഇവിടെ തീവ്രവാദത്തെയും മറ്റും പറ്റി ഒര് കമന്റിട്ടിരുന്നു.\nമനപ്പൂര്‍വമാണോ എന്നറിയില്ല്ല. അത് ഈ പോസ്റ്റ് REPUBLISH ചെയ്തപ്പോള് കാണാതായി.\n* ഇതേപറ്റി ചോദിച്ച് കൊണ്ട് ഞാനിട്ട ഒര് കമന്റിന് മറുപടിയായി, തണുപ്പന് ഇവിടെ തന്നെ ഒരു കമന്റിട്ടു--\n9/25/2006 09:36:33 PM\n‘എന്റെ കമന്റ് പ്രസക്തിയുള്ള ഒന്നായിരുന്നെന്നും,അത് എങനെ മിസ്സായി എന്നറിയില്ലെന്നും,അത് കോപ്പി ചെയ്ത് എന്റെ മെയിലിലേക്ക് അയച്ചു തരാമെന്നും തണുപ്പന് കമന്റി.\n* ഇതനുസരിച്ച് ഞാന് എന്റെ ഇമെയില് വിലാസവും മറ്റും ഇവിടെ കമന്റായിട്ടു.\nഇത് വായിച്ച ‘ആദിത്യന്’ കാര്യം മനസ്സിലാക്കാതെ ഇങനെയൊരു കമന്റിട്ടു--\n9/25/2006 10:23:45 PM\n*എന്താണെന്നറിയില്ല ഞാന് ഇവിടെ ഇട്ട എല്ലാ കമന്റുകളും എല്ലാം ഇവിടെ നിന്ന് അപ്രത്യക്ഷമായി.\n* അപ്പോഴാണ്, ‘‘പുളകിതന് പറഞ്ഞത് ശരിയാണ്, ആഗോള തീവ്ര.......’’ എന്നു തുടങുന്ന കമന്റ് തണുപ്പന് ഇട്ടത്.\n* എന്നാല് അത്ഭുതമെന്ന് പറയട്ടെ, ആ കമന്റില് നിന്ന് എന്റെ പേര് നീക്കം ചെയ്ത്,\n‘‘ശരിയാണ്, ആഗോള തീവ്ര......’’ എന്ന് തുടങിക്കൊണ്ട് ആ കമന്റ് മാറ്റി പോസ്റ്റ് ചെയ്തു.\nഇത് എന്നെ ശരിക്കും വിഷമിപ്പിച്ചു.\nഇത് ചൂണ്ടിക്കാണിച്ച്, ‘സഞ്ജു’ എന്ന ബ്ലോഗര് കമന്റിയെങ്കിലും അതും തണുപ്പന് ഡിലീറ്റ് ചെയ്തു.\n*- തണുപ്പാ, എന്നെ ഇങനെ ഒഴിവാക്കാന് വേണ്ടി ഞാ‍ന് എന്ത് തെറ്റാണ് ചെയ്തത്?\n* അല്‍പ്പമെങ്കിലും മനസാക്ഷിയുണ്ടെങ്കില് ഈ കമന്റെങ്കിലും ഡിലീറ്റ് ചെയ്യാതെ, എന്റെ ചോദ്യങള്‍ക്കുത്തരം തരണം...\n* ഞാന് വളരെ വിഷമിച്ചാണ് ഈ കമന്റിടുന്നത്.\nഈ കമന്റും നാളേക്ക് ഇവിടുന്ന് അപ്രത്യക്ഷമാവുകയാണെങ്കില്, അത്, എനിക്കെതിരെയുള്ള ഗൂഡാലോചനയല്ലാതെ, എന്താ‍ണ്?\n** ബൂലോഗത്തില് തീര്‍ത്തും പുതുമുഖമായ എന്നെ നിങളുടെയെല്ലാം അനുജനായി കണ്ട് ഇതിനെതിരെ പ്രതികരിക്കണം.\n*** തണുപ്പന്, എന്റെ കമന്റിലെ ആശയം ശരിയാനെന്ന് പറയുകയും, അതിന്റെ ചുവട് പിടിച്ച് ഒരു കമന്റെഴുതുകയും, നിമിഷങള്‍ക്കുള്ളില് എന്റെ പേര് മാറ്റി അത് പിന്നെയും കമന്റിയതാണ് എന്നെ ഏറെ വിഷമിപ്പിച്ചത്. തണുപ്പന് ഉത്തരം പറയുമല്ലോ.......\n(NB: ഈ കാര്യങളൊക്കെയും ശരിയാണെന്നതിന് ഒരു തെളിവുണ്ട്.\nതണുപ്പന്റെ ‘‘ ശരിയാണ്, ആഗോള തീവ്രവാദത്തിന്റെ മറ്റൊരു പതിപ്പാണ് നവനാസിസം..’’\nഎന്ന കമന്റു നോക്കു. ‘ശരിയാണ്...’ എന്ന് വച്ച് ഒരു കമന്റ് തുടങണമെങ്കില്, തീര്‍ച്ചയായും അതേ കാര്യം ആരെങ്കിലും ഇവിടെ മുമ്പ് ഇതേ കാര്യം കമന്റിയിട്ടുണ്ടാവണം. എന്നാല് അങനെയൊരു കമന്റ് നിങള്‍ക്കിവിടെ കാണാനാവില്ല. കാരണം അത് മാച്ചു കളഞ്ഞിരിക്കുന്നു.... ഈ പുളകിതന് എഴുതിയ അതേ കമന്റ്................!)\nഇങനെ ആരും എനി കൊല്ലപ്പെടെരുതെന്ന്\nപ്രാര്‍തിക്കുന്നു, പരേതാത്മാവിന് ശാന്തി നേരുന്നു\n*ബ്ലോഗരെ, ക്ഷമിക്കൂ. എനി ഞാന് ഒരു പോസ്റ്റിലും എന്റെ ബ്ലോഗിന്റെ പരസ്യം പോസ്റ്റില്ല.\nഉറപ്പ്. എന്ന് വിചാരിച്ച് എന്റെ ബ്ലോഗിനെ അവഗണിക്കരുത്. ഇനി മേലാല് ഇത് ആവര്‍ത്തിക്കില്ല. എന്റെ പൂര്‍ണ പ്രൊഫൈല് ബ്ലൊഗില് ഇടുന്നതായിരിക്കും. ഒരിക്കല് കൂടി ക്ഷമചോദിക്കുനു.\n(ബ്ലോഗരെ, എന്റെ എല്ലാ കമന്റും ഞാന് ഇവിടെ നിന്ന് ഡിലീറ്റ് ചെയ്ത് കൊള്ളാം)\nവിവേചനം, അത് ജാതിയുടേയൊ, മതത്തിന്റേയൊ, നിറത്തിന്റേയൊ ഒക്കെ പേരില് എല്ലായിടങ്ങളിലുമുണ്ട്, ആധുനികന്റെ എല്ലാ വികസനങ്ങളേക്കാളും ഉയരത്തിലാണ് ഈ വിവേചനത്തിന് വേഗമാപിനിയിലുള്ള സ്ഥാനം. അത് കൊണ്ടാണ് മെയ്മറന്ന് പണിയെടുക്കുന്ന തമിഴന് മലയാളിക്ക് വെറും ‘അണ്ണാ‍ച്ചി’ ആയത്, ‘ആദിവാസി’ എന്നത് ചീത്തവിളിക്കനുള്ള വാക്ക് മാത്രമായത്, തൊപ്പിയിടുന്നത്കൊണ്ടൊ കുറിയിട്ടത്കൊണ്ടൊ ത്രീവ്രവാദിയും വര്‍ഗീയവാദിയുമാകുന്നത്,...\nഅത്കൊണ്ടുതന്നെ പ്രതികരിക്കാനുള്ള എന്റെ അവകാശത്തില് എനിക്ക് സംശയം തൊന്നുന്നു,\nപരേതന് ആത്മശാന്തി നേരുന്നു


Gold smuggling case defendants property will be confiscated\nസ്വത്ത് മരവിപ്പിക്കാന് എന്‍ഫോഴ്സ്‌മെന്റ് ഡയറക്ടറേറ്റ് രജിസ്ട്രേഷന് ഐ.ജി ക്ക് കത്ത് നല്‍കി\nതിരുവനന്തപുരം: തിരുവനന്തപുരം സ്വര്‍ണക്കടത്തില് പ്രതികളുടെ സ്വത്ത് കണ്ടുകെട്ടാനുള്ള നടപടികള് ആരംഭിച്ചു. സ്വത്ത് മരവിപ്പിക്കാന് എന്‍ഫോഴ്സ്‌മെന്റ് ഡയറക്ടറേറ്റ് രജിസ്ട്രേഷന് ഐ.ജി ക്ക് കത്ത് നല്‍കി. സ്വത്ത് വിവരങ്ങള് എന്‍ഫോഴ്സ്‌മെന്റ് ഡയറക്‌ടറേറ്റിന് കൈമാറണം. ഇവ പിന്നീട് എന്‍ഫോഴ്സ്‌മെന്റ് ഡയറക്‌ടറേറ്റ് കണ്ടുകെട്ടും. പ്രതികളായ സ്വപ്ന സുരേഷ്, സന്ദീപ്, സരിത്, ഫൈസൽ ഫാരിദ് എന്നിവരുടെ സ്വത്തുക്കൾ മരവിപ്പിക്കാനാണ് എൻഫോഴ്സ്മെന്റ് ഡയറക്ടറേറ്റ് കത്തിൽ നിർദ്ദേശം നൽകിയിരിക്കുന്നത്.\nപ്രതികള് കോടികളുടെ ഹവാല പണം കേരളത്തിലേയ്ക്ക് എത്തിച്ചതായാണ് ഉദ്യോഗസ്ഥര്‍ക്ക് വിവരം ലഭിച്ചിരിക്കുന്നത്. കമ്മീഷനിലൂടെ ലഭിച്ച പണം ഹവാലയായി വിദേശത്ത് കൈമാറിയതായും സൂചനയുണ്ട്. പ്രൈസ് വാട്ടര് ഹൗസ് കൂപ്പേഴ്‌സിന് വേണ്ടിയും ഇത്തരത്തില് ഇടപാടുകള് നടന്നിട്ടുണ്ടോയെന്ന് പരിശോധിക്കും. എം.ശിവശങ്കറിന്റെ നേതൃത്വത്തില് നടത്തിയ കണ്‍സള്‍ട്ടന്‍സികളെ കുറിച്ച് അന്വേഷണം നടത്താനാണ് എന്‍ഫോഴ്‌സ്‌മെന്റ് തീരുമാനം.\nകേസില് റമീസിനെ എന്.ഐ.എ ചോദ്യം ചെയ്യുന്നത് തുടരുകയാണ്. റമീസ് നശിപ്പിച്ച ഫോണ് സംബന്ധിച്ചാണ് വിവര ശേഖരണം. നശിപ്പിച്ച ഫോണിലൂടെയാണ് സ്വര്‍ണക്കടത്ത് റാക്കറ്റ് നിയന്ത്രിക്കുന്നവരെ വിളിച്ചത്. രാജ്യ വിരുദ്ധ പ്രവര്‍ത്തനങ്ങള്‍ക്ക് ഈ ഫോണ് ഉപയോഗിച്ചിട്ടുണ്ടെന്നാണ് എന്.ഐ.എ കണ്ടെത്തല്. കേസില് അറസ്റ്റിലായ ജലാല്, ഷറഫുദ്ദീന്, ഷഫീഖ് എന്നിവരെയും ചോദ്യം ചെയ്യും.\nഅതിനിടെ, കേസുമായി ബന്ധപ്പെട്ട് അന്വേഷണം യുഎഇയിലേക്കും വ്യാപിപ്പിക്കുന്നതായി റിപ്പോർട്ടുകൾ പുറത്തുവന്നു. കേസ് അന്വേഷിക്കുന്ന എൻഐഎ അന്വേഷണ ഉദ്യോഗസ്ഥരെ യുഎഇയിലേക്ക് അയക്കും. യുഎഇയിൽ നയതന്ത്ര ബാഗ് കൈകാര്യം ചെയ്യുന്നവരെക്കുറിച്ചും ഹവാല ഇടപാടുകാരെക്കുറിച്ചും അന്വേഷിക്കുമെന്നാണ് വിവരം. ഇക്കാര്യത്തിൽ ഇന്ത്യ യുഎഇ സർക്കാരിൻറെ അനുമതി തേടുമെന്ന റിപ്പോർട്ടുകളാണ് പുറത്ത് വരുന്നത്. ഇത്തരത്തിൽ വിദേശത്ത് ചെന്ന് അന്വേഷണം നടത്താൻ എൻഐഎയ്ക്ക് അനുമതിയുണ്ട്.\nയുഎഇയിൽ നയതന്ത്ര ബാഗ് കൈകാര്യം ചെയ്യുന്നവരെക്കുറിച്ചും അവരുമായി ബന്ധമുള്ള ഇന്ത്യക്കാരെക്കുറിച്ചും അന്വേഷണം നടത്തും. ഇക്കാര്യത്തിൽ യുഎഇയുടെ അനുമതി ആവശ്യമുണ്ട്. യുഎഇ സ‍ര്‍ക്കാരിന്‍റെ നിലപാട് ഇക്കാര്യത്തിൽ നിര്‍ണായകമാകും.


'മസാലദോശയും ചമ്മന്തിയുമില്ല, ആർഭാടമില്ലാത്ത മാമോദീസ'; സിപിഐ ജില്ലാ നേതൃത്വത്തിന് പരോക്ഷ പരിഹാസവുമായി എൽദോ | eldo abraham indirectly mocks cpi ernakulam district leadership on facebook post\nമസാലദോശയും ചമ്മന്തിയുമില്ലാത്ത ആർഭാടമില്ലാത്ത മാമോദീസ എന്നാണ് മകളുടെ മാമോദിസ ചിത്രത്തോടൊപ്പം എൽദോ ഫേസ്ബുക്കിൽ കുറിച്ചത്. മൂവാറ്റുപുഴയിലെ തെരഞ്ഞെടുപ്പ് തോൽവി സംബന്ധിച്ച പാർട്ടി വിലയിരുത്തലിന് പരോക്ഷ മറുപടിയാണ് ഇതെന്നാണ് വിലയിരുത്തൽ.\nThiruvananthapuram, First Published Sep 16, 2021, 5:38 PM IST\nതിരുവനന്തപുരം: സിപിഐ എറണാകുളം ജില്ലാ നേതൃത്വത്തെ പരോക്ഷമായി പരിഹസിച്ച് മുൻ എംഎൽഎ എൽദോ എബ്രഹാം. മസാലദോശയും ചമ്മന്തിയുമില്ലാത്ത ആർഭാടമില്ലാത്ത മാമോദീസ എന്നാണ് മകളുടെ മാമോദിസ ചിത്രത്തോടൊപ്പം എൽദോ ഫേസ്ബുക്കിൽ കുറിച്ചത്. മൂവാറ്റുപുഴയിലെ തെരഞ്ഞെടുപ്പ് തോൽവി സംബന്ധിച്ച പാർട്ടി വിലയിരുത്തലിന് പരോക്ഷ മറുപടിയാണ് ഇതെന്നാണ് വിലയിരുത്തൽ.\nഎൽദോയുടെ ആർഭാട വിവാഹം മൂവാറ്റുപുഴയിലെ എൽഡിഎഫ് തോൽവിക്ക് കാരണമായെന്നായിരുന്നു സിപിഐ ജില്ലാ നേതൃത്വത്തിന്റെ കണ്ടെത്തൽ. എറണാകുളം ജില്ലാ സെക്രട്ടറി പി രാജുവാണ് ഈ കണ്ടെത്തൽ സിപിഐ സംസ്ഥാന കൗണ്‍സിൽ യോഗത്തിൽ അവതരിപ്പിച്ചത്. വിവാഹ നടത്തിപ്പിന് നേതൃത്വം നൽകിയ നേതാവ് തന്നെ വിമർശനമുന്നയിച്ചപ്പോൾ യോഗത്തിൽ ഉരുളക്ക് ഉപ്പേരി പോലുള്ള മറുപടിയാണ് പാർട്ടി സംസ്ഥാന അധ്യക്ഷൻ കാനം രാജേന്ദ്രൻ നൽകിയത്. അന്ന് വിവാഹത്തിന്‍റെ കാർമ്മികരിൽ ഒരാളായി നിന്നപ്പോഴും പഴയിടത്തിന്‍റെ സദ്യ കഴിച്ചപ്പോഴും ഈ തോന്നൽ ഉണ്ടായില്ലേ എന്നായിരുന്നു കാനം രാജേന്ദ്രന്‍റെ മറുപടി.\nRead Also: മൂവാറ്റുപുഴയിലെ തോൽവിക്ക് എംഎൽഎയുടെ ആഡംബര വിവാഹം കാരണമായെന്ന് സിപിഐ ജില്ലാ സെക്രട്ടറി: വിമർശനവുമായി കാനം\nഎൽദോ എബ്രഹാമിന്റെ ഫേസ്ബുക്ക് കുറിപ്പ്....\nആർഭാടം ഒഴിവാക്കിയ മോളുടെ മാമ്മോദിസ....\nഞങ്ങളുടെ മകൾക്ക് കല്ലൂർക്കാട് സെന്റ് അഗസ്റ്റിൻ പള്ളിയിൽ ലളിതമായ മാമ്മോദിസ ചടങ്ങ്. എലൈൻ എൽസ എൽദോ എന്ന പേരും നാമകരണം ചെയ്തു.2021 മെയ് 24 നാണ് മോൾ അതിഥിയായി ഞങ്ങളുടെ കൂട്ടിന് കടന്ന് വന്നത്. എലൈൻ എന്നാൽ "സൂര്യനെപ്പോലെ പ്രകാശിക്കുന്നവൾ " ഞങ്ങൾ ഉറച്ച് വിശ്വസിക്കുന്നു ഇവൾ വേഗതയിൽ ഓടി എല്ലായിടത്തും പ്രകാശം പരത്തും. നൻമയുടെ വിത്തുപാകും.പുതു തലമുറയ്ക്ക് പ്രചോദനമാകും. പാവപ്പെട്ടവർക്കൊപ്പം എക്കാലവും ഉണ്ടാകും. ശരിയുടെ പക്ഷത്ത് ചേരും .തിൻമകൾക്കെതിരെ പടവാൾ ഉയർത്തും. നാടിന്റെ മുന്നോട്ടുള്ള പ്രയാണത്തിൽ പതാകവാഹകയാകും. എന്റെയും ഭാര്യ ഡോക്ടർ ആഗിയുടെയും ബന്ധുക്കൾ മാത്രം ചടങ്ങിന്റെ ഭാഗമായി.ജലത്താൽ ശുദ്ധീകരിച്ച ഞങ്ങളുടെ മകളെ എലൈൻ എന്ന് എല്ലാവരും വിളിക്കും. സന്തോഷമാണ് മനസു നിറയെ ഞങ്ങളുടെ കുഞ്ഞുമോൾ... മാലാഖ.... പ്രതീക്ഷയുടെ പൊൻകിരണമാണ്.ചടങ്ങിൽ സംബന്ധിച്ച കുടുംബാംഗങ്ങൾക്ക് ഹൃദയത്തോട് ചേർത്ത് നന്ദി.....\nLast Updated Sep 16, 2021, 5:38 PM IST\nസിപിഐ ജില്ലാ നേതൃത്വം


'ഓ,മിസോറാം നീയെത്ര സുന്ദരി'; മിസോറാമിനെ പുകഴ്ത്തി കവിതയുമായി ഗവര്‍ണര് പിഎസ് ശ്രീധരന്‍പിള്ള - BIGNEWSLIVE | Latest Malayalam News\n'മിസോറാം,പ്രിയ മിസോറാം' എന്ന തലക്കെട്ടിലാണ് ഗവര്‍ണറുടെ കവിത\nതൃശ്ശൂര്: രാഷ്ട്രീയം മാത്രമല്ല തന്റെ ഉള്ളില് നല്ലൊരു സാഹിത്യകാരന് കൂടെയുണ്ടെന്ന് തെളിയിച്ചിരിക്കുകയാണ് മുന് ബിജെപി സംസ്ഥാന അധ്യക്ഷനും ഇപ്പോള് മിസോറാം ഗവര്‍ണറുമായ പിഎസ് ശ്രീധരന്‍പിള്ള. മിസോറാമിനെ പുകഴ്ത്തി പിഎസ് ശ്രീധരന്‍പിള്ള എഴുതിയ കവിത ഇപ്പോള് സോഷ്യല് മീഡിയയില് വൈറലാണ്.\n‘മിസോറാം,പ്രിയ മിസോറാം’ എന്ന തലക്കെട്ടിലാണ് ഗവര്‍ണറുടെ കവിത. ‘ഓ,മിസോറാം നീയെത്ര സുന്ദരി’ എന്നാണ് കവിതയിലെ ആദ്യവരി. ബിജെപിയുടെ മുഖപത്രമായ ജന്‍മഭൂമിയിലാണ് ഈ കവിത പ്രസിദ്ധീകരിച്ചിരിക്കുന്നത്.\nസ്വര്‍ഗ്ഗത്തിന് തുല്യമായ സൗന്ദര്യമാണ് മിസോറാമിന് ഉള്ളതെന്നും തന്നെ ഇവിടെ നിന്നും അകറ്റരുതെന്ന അഭ്യര്‍ത്ഥനയുമൊക്കെ ഉള്‍പ്പെടുന്നതാണ് കവിത. നവംബര് അഞ്ചിനാണ് പിഎസ് ശ്രീധരന്‍പിള്ള മിസോറാമിന്റെ ഗവര്‍ണറായി ചുമതലയേറ്റത്. മിസോറാമിന്റെ പതിനഞ്ചാമത്തെ ഗവര്‍ണറാണ് പിഎസ് ശ്രീധരന്‍പിള്ള.\nTags: governormizorampoemPS Sreedharan Pillai\nമിസോറാമിൽ പുതിയ കൊവിഡ് രോഗികളില്ല; കൊവിഡ് മരണങ്ങളില്ലാതെ ഹരിയാനയും പുതുച്ചേരിയും\nകൊവിഡിനെ പിടിച്ചുകെട്ടി വടക്കുകിഴക്കൻ സംസ്ഥാനങ്ങൾ; ഒരു മരണംപോലുമില്ലാതെ മിസോറം\nസെക്രട്ടറിയേറ്റ് തീപിടുത്തം: പ്രതിപക്ഷത്തിന്റെ കത്ത് മുഖ്യമന്ത്രിക്ക് കൈമാറി ഗവർണർ\n‘സംസ്ഥാനത്തിന്റെ ഭരണത്തലവൻ സെക്രട്ടറിയേറ്റ് തീപിടുത്തത്തിൽ ഇടപെടണം’: ചെന്നിത്തല ഗവർണറെ കണ്ടു\nമുഖ്യമന്ത്രിയും ഗവര്‍ണ്ണറും ഹെലികോപ്റ്ററില് മൂന്നാറിലെത്തി; റോഡ് മാര്‍ഗം പെട്ടിമുടിയിലേക്ക്\nമുഖ്യമന്ത്രിയും ഗവര്‍ണറും ഇന്ന് പെട്ടിമുടി സന്ദര്‍ശിക്കും\nനാട്ടിലേക്ക് വരാന് മണിക്കൂറുകള് ബാക്കി; റിയാദില് മലയാളി മരിച്ചു\n'ഈ വസ്ത്രം മാഷ് തന്നതാണ്, മാഷിന്റെ അനുഗ്രഹം കൊണ്ട് ഭംഗിയായി കളിക്കാന് പറ്റി' ; എ ഗ്രേഡ് കിട്ടിയതിന്റെ സന്തോഷം സാറിനോട് വിളിച്ച് പറഞ്ഞ് ആകാശ്\nഒരു കുടുംബത്തിലെ മൂന്നുപേര് വീടിനുള്ളില് തൂങ്ങിമരിച്ച നിലയില്; സംഭവം കോട്ടയത്ത്


സമ്പൂർണ ലോക്ഡൗണ് ഉടനുണ്ടാവില്ല;സ്കൂളുകളിലും ഓഫിസുകളിലും നിയന്ത്രണം വന്നേക്കും; അവലോകന യോഗം നാളെ - Media Malayalam (മീഡിയ മലയാളം)\nHome Kerala സമ്പൂർണ ലോക്ഡൗണ് ഉടനുണ്ടാവില്ല;സ്കൂളുകളിലും ഓഫിസുകളിലും നിയന്ത്രണം വന്നേക്കും; അവലോകന യോഗം നാളെ\nസമ്പൂർണ ലോക്ഡൗണ് ഉടനുണ്ടാവില്ല;\nതിരുവനന്തപുരം∙ കോവിഡും ഒമിക്രോണും കുതിച്ചുയര്‍ന്നതോടെ സംസ്ഥാനത്ത് വീണ്ടും അവലോകനയോഗം ചേരും. മുഖ്യമന്ത്രിയുടെ അധ്യക്ഷതയില് വെള്ളിയാഴ്ച ചേരുന്ന യോഗത്തില് കൂടുതല് നിയന്ത്രണങ്ങള് പ്രഖ്യാപിച്ചേക്കും. സ്കൂളുകളുടെയും ഓഫിസുകളുടെയും പ്രവര്‍ത്തനത്തിലടക്കം നിയന്ത്രണം വേണമെന്ന് ഉദ്യോഗസ്ഥ തലത്തില് ആവശ്യം ഉയര്‍ന്നു. അതേ സമയം സ്കൂളുകളിൽ കൂടുതൽ നിയന്ത്രണങ്ങൾ വേണമോ എന്ന വിഷയം മന്ത്രി വി. ശിവൻകുട്ടി ഇന്നു 11നു മുഖ്യമന്ത്രിയുമായി ചർച്ച ചെയ്യും.\nഅതിനിടെ നൂറിലേറെ വിദ്യാര്‍ഥികള്‍ക്കു കോവിഡ് സ്ഥിരീകരിച്ചതോടെ തിരുവനന്തപുരം സര്‍ക്കാര് എന്‍ജിനീയറിങ് കോളജ് അടച്ചു. 13 മുതല് 21 വരെ ഓണ്‍ലൈന് ക്ലാസുകള് നടത്തും. 14ന് കുട്ടികള്‍ക്കായി കോവിഡ് പരിശോധനാ സംവിധാനം ഏര്‍പ്പെടുത്തിയതായി പ്രിന്‍സിപ്പല് അറിയിച്ചു. ഇതര സംസ്ഥാനത്തുനിന്ന് ഉള്ളവരൊഴികെ എല്ലാ കുട്ടികളും 15ന് മുന്‍പ് ഹോസ്റ്റല് ഒഴിയണമെന്നും അധികൃതര് പറഞ്ഞു.\nതിങ്കളാഴ്ചയാണ് കോവിഡ് അവലോകനയോഗം അവസാനം ചേര്‍ന്നത്. സ്കൂളുകള് അടയ്ക്കുക, വാരാന്ത്യ നിയന്ത്രണം ഏര്‍പ്പെടുത്തുക തുടങ്ങിയ നിര്‍ദേശങ്ങള് യോഗത്തില് ഉയര്‍ന്നെങ്കിലും കടുത്ത നിയന്ത്രണങ്ങള് തീരുമാനിച്ചില്ല. സ്വകാര്യ ചടങ്ങുകളില് പങ്കാളിത്തം 50 പേരായി ചുരുക്കുക മാത്രമാണ് ചെയ്തത്. അന്ന് പ്രതിദിന രോഗബാധ ആറായിരത്തില് താഴെയും സ്ഥിരീകരണ നിരക്ക് 12.7 ശതമാനവും ആയിരുന്നു. ഇന്നലെ രോഗബാധ ഇരട്ടിയായി കുതിച്ച് 12,000നു മുകളിലെത്തി. ടിപിആറും 17 പിന്നിട്ടു.\nപത്തനംതിട്ടയില് ഒരു ക്ലസ്റ്റര് പോലും രൂപപ്പെട്ട് ഒമിക്രോണ് വ്യാപനവും രൂക്ഷമാണ്. ഇതോടെയാണ് ഈ ആഴ്ചതന്നെ വീണ്ടും അവലോകനയോഗം ചേരാന് തീരുമാനിച്ചത്. ചികിത്സയ്ക്കായി അമേരിക്കയിലേക്കു പോകുന്നതിനാല് അടുത്ത രണ്ടാഴ്ച മുഖ്യമന്ത്രി സ്ഥലത്ത് ഇല്ലാത്തതും നാളെ യോഗം ചേരാന് കാരണമായി.\nഎന്നാല് മുഖ്യമന്ത്രിയും വിദ്യാഭ്യാസമന്ത്രിയുമൊന്നും കഴിഞ്ഞയോഗത്തില് ഇതിനോടു യോജിച്ചിരുന്നില്ല. സമ്പൂര്‍ണ ലോക്ഡൗണ് ഉടനുണ്ടാവില്ല.\nwill not occur immediately;n\nPrevious articleയുവാവ് മൊബൈലിൽ സന്ദേശം അയച്ച് ശല്യപ്പെടുത്തി; യുവതി മരിച്ച നിലയിൽ; മരണം സഹോദരന് സന്ദേശം അയച്ച ശേഷം\nNext articleഒരു ഗോളിന് പിന്നിൽ നിന്ന ശേഷം തിരിച്ചടിച്ചു; ഇറ്റാലിയൻ സൂപ്പർ കപ്പ് കിരീടത്തിൽ മുത്തമിട്ട് ഇന്റർ മിലാൻ


കളഞ്ഞു കിട്ടിയ ടോക്കണ് | മല്‍ബു\n"അവിചാരിതമായാണ്" താങ്കളുടെ ബ്ലോഗും കണ്ടത്.\nപതിവ് പോലെ ഇന്നത്തെ ഇര ആരെന്നു സൈബര് ജാലകത്തില് വല വീശുമ്പോഴാനു താങ്കള് ചൂണ്ടയില് കൊത്തിയത്.\nകിട്ടിയത് നല്ല മീന് തന്നെയായി എന്ന് പോക്കിയെടുതപ്പോള് മനസിലായി. സന്തോഷമായി.\nആദ്യം മുതല് തന്നെ ഐശ്വര്യമായി തുടങ്ങുന്നു. ഇനി ഉണ്ടാവും എന്നും താങ്കളെ ശല്യപ്പെടുത്താന്.


യു.എ.ഇ.യിൽ ചികിത്സയിൽ 7,614 പേർ | 18Nov2020\nയു.എ.ഇ.യിൽ ചികിത്സയിൽ 7,614 പേർ\nദുബായ് : യു.എ.ഇ.യിൽ ചൊവ്വാഴ്ച 1,255 കോവിഡ് കേസുകൾ റിപ്പോർട്ട് ചെയ്തു. 715 പേരാണ് രോഗമുക്തരായത്. നാല് പേർകൂടി മരിച്ചു. ആകെമരണം ഇതോടെ 538 ആയി. ആകെ 1,52,809 വൈറസ് ബാധിതരിൽ 1,44,647 പേർ രോഗമുക്തി നേടി. പുതുതായി 1,05,024 പരിശോധനകളാണ് നടത്തിയത്. നിലവിൽ 7,614 പേർ ചികിത്സയിലുണ്ട്. യു.എ.ഇ.യിൽ ഇതുവരെ 15.1 ദശലക്ഷത്തിലേറെ പരിശോധനകൾ പൂർത്തിയായി.\nഖത്തറിൽ 194 പേർക്കുകൂടി കോവിഡ് ബാധിച്ചു. 207 പേർ കോവിഡ് മുക്തരായി. 2,770 പേരാണ് നിലവിൽ ചികിത്സയിലുള്ളത്. ഇവരിൽ 40 പേർ തീവ്രപരിചരണ വിഭാഗത്തിലാണ്. സുഖംപ്രാപിച്ചവരുടെ ആകെ എണ്ണം 1,33,217 ആണ്. പുതുതായി 11,009 പരിശോധനകൾ പൂർത്തിയായി. 1,36,222 പേരിലാണ് വൈറസ് സ്ഥിരീകരിച്ചത്. ആകെ മരണം 235.\nസൗദിയിൽ പുതുതായി 436 പേരാണ് രോഗമുക്തി നേടിയത്. രോഗമുക്തരുടെ എണ്ണം ഉയർന്ന് 3,41,104 ആയി. 362 പേരിലാണ് പുതുതായി രോഗം റിപ്പോർട്ട് ചെയ്തത്. രോഗികളുടെ എണ്ണം 3,53,918 ആയി. കോവിഡ് മൂലം 16 പേർകൂടി മരിച്ചതോടെ ആകെ മരണം 5692. നിലവിൽ 7212 പേർ ചികിത്സയിലുണ്ട്. ഇവരിൽ 816 പേർ അത്യാസന്ന നിലയിലാണ്.\nകുവൈത്തിൽ 627 പേർകൂടി രോഗമുക്തി നേടി. ആകെ രോഗമുക്തി 1,29,041 ആയി. 556 പേർക്ക് രോഗവും ആറ്് മരണവും പുതുതായി റിപ്പോർട്ട് ചെയ്തു.\nആകെ വൈറസ് ബാധിതരുടെ എണ്ണം 1,37,885 ആയി. മരണം 848. ചികിത്സയിലുള്ള 7,996 പേരിൽ 105 പേർ തീവ്രപരിചരണ വിഭാഗത്തിലാണ്. പുതുതായി 6,521 പരിശോധനകളാണ് നടത്തിയത്.\nബഹ്‌റൈനിൽ 179 പുതിയ കോവിഡ് കേസുകൾകൂടി സ്ഥിരീകരിച്ചു. 211 പേർകൂടി സുഖംപ്രാപിച്ചു. ആകെ സുഖംപ്രാപിച്ചവരുടെ എണ്ണം ഇതോടെ 82,680 ആയി. 1845 പേരാണ് നിലവിൽ ചികിത്സയിലുള്ളത്. ഇവരിൽ 26 പേർ തീവ്രപരിചരണ വിഭാഗത്തിലാണ്. പുതിയ മരണങ്ങളില്ല.


പതിനാലു വര്‍ഷത്തെ പ്രണയത്തിനൊടുവില് റാഫേല് നദാലും കൂട്ടുകാരിയും വിവാഹിതരായി | Rafael Nadal marries with girlfriend Xisca Perello - Malayalam MyKhel\n» പതിനാലു വര്‍ഷത്തെ പ്രണയത്തിനൊടുവില് റാഫേല് നദാലും കൂട്ടുകാരിയും വിവാഹിതരായി\nUpdated: Sunday, October 20, 2019, 11:40 [IST]\nമാഡ്രിഡ്: ടെന്നീസ് സൂപ്പര്‍താരം റാഫേല് നദാലും കൂട്ടുകാരിയും വിവാഹിതരായി. പതിനാല് വര്‍ഷത്തെ പ്രണയത്തിനൊടുവിലാണ് ഇരുവരും ഒന്നായത്. സെസ്‌ക എന്ന ഓമനപ്പേരില് നദാല് വിളിക്കുന്ന മരിയ ഫ്രാന്‍സിസ്‌ക പെരല്ലോയാണ് വധു. ഏതാണ്ട് 350 ഓളം പ്രമുഖര് വിവാഹച്ചടങ്ങില് പങ്കെടുത്തു. വിവാഹത്തിന്റെ ചിത്രങ്ങള് ഇതുവരെ ഒദ്യോഗികമായി പുറത്തുവിട്ടില്ലെങ്കിലും ഡിസൈനര് റോസ ക്ലാര വിവാഹ സംബന്ധമായ കുറിപ്പ് പുറത്തുവിട്ടു.\nടെന്നീസ് ലോകത്തെ പ്രമുഖര് വിവാഹത്തില് സംബന്ധിച്ചിരുന്നു. ഡേവിഡ് ഫെറര്, ഫെലിസിയാനോ ലോപ്പസ് തുടങ്ങിവര് വിവാഹത്തിനെത്തിയിരുന്നതായാണ് റിപ്പോര്‍ട്ട്. അതേസമയം റോജര് ഫെഡറര്‍ക്ക് വിവാഹത്തില് പങ്കെടുക്കാനായിട്ടില്ല. സ്വിസ്സ് ഇന്‍ഡോര് ബാസെലിനായുള്ള തയ്യാറെടുപ്പിലാണ് ഫെഡറര്. വിവാഹശേഷം നടക്കുന്ന വിരുന്നതില് പ്രമുഖര് പങ്കെടുത്തേക്കുമെന്ന സൂചനയുണ്ട്.\n19 ഗ്രാന്‍ഡ്സ്ലാമുകള് നേടിയ നദാല് 14 വര്‍ഷമായി പ്രണയത്തിലാണ്. കഴിഞ്ഞ വര്‍ഷം മെയില് റോമില് വച്ച് അടുത്ത സുഹൃത്തുക്കളുടെയും ബദ്ധുക്കളുടെയും സാന്നിധ്യത്തിലായിരുന്നു ഇവരുടെ വിവാഹനിശ്ചയം. നദാലിന്റെ നാട്ടുകാരിയായ മരിയ ബാങ്കിങ് രംഗത്ത് പ്രവര്‍ത്തിക്കുന്ന നദാല് ഫൗണ്ടേഷനുമായി ബദ്ധപ്പെട്ട ജോലികളാണ് ചെയ്തു വരുന്നത്.\n1 hr ago തിരിച്ചെത്തും മുന്‍പ് നെയ്മര് ടെന്നീസ് കോര്‍ട്ടില്; പിഎസ്ജി പരിശീലകന് കലിപ്പ്\n18 hrs ago മൗറീഞ്ഞോ ടോട്ടനം കോച്ചായി; പൊലിഞ്ഞത് റയലിന്റെ സ്വപ്‌നങ്ങള്\nNews യുഎപിഎ ഉപയോഗിച്ചത് മുഖ്യമന്ത്രിയുടെ നിര്‍ദേശ പ്രകാരമല്ല, സർക്കാർ തിരുത്തുമെന്ന് കോടിയേരി\nRead more about: rafael nadal tennis റാഫേല് നദാല് ടെന്നീസ്\nStory first published: Sunday, October 20, 2019, 11:27 [IST]